**Obrazloženje III. izmjena i dopuna**

**Proračuna Grada Ogulina za 2024. godinu**

**OPĆI DIO**

Prijedlogom III izmjena i dopuna Proračuna Grada Ogulina za 2024. godinu osigurana su sredstva u ukupnom iznosu od 18.909.038,00 eura, a sastoje se od prihoda tekuće godine u iznosu od 16.155.466,00 eura, primitaka od financijske imovine i zaduživanja u iznosu od 2.360.000,00 eura te konsolidiranog viška prihoda iz 2023. godine u iznosu od 393.572,00 eura.

Analizirajući prijedlog III. izmjena i dopuna Proračuna Grada Ogulina za 2024. godinu po skupinama prihoda i izvorima financiranja najznačajnija promjena je povećanje skupine 61 Prihodi od poreza za više od 220.000,00 eura, obzirom na vrlo dobro ostvarenje poreznih prihoda u dosadašnjem razdoblju prvih devet mjeseci. Očekuje da će ostvarenje ovih prihoda u proračunskoj godini preći iznos od 6.300.000,00 eura.

Rashodi i izdaci Proračuna Grada Ogulina za 2024. godinu usklađeni su s raspoloživim sredstvima te su planirani u novom iznosu od 18.909.038,00 eura. Kako je riječ o posljednjem, tzv. tehničkom rebalansu u ovoj proračunskoj godini, sredstva se uglavnom preraspodjeljuju po stavkama.

Pored tekućih rashoda poslovanja namijenjenih financiranju svih javnih usluga od rashoda za zaposlene u upravnim tijelima Grada i kod proračunskih korisnika, donacija i naknada svim ostalim korisnicima proračunskih sredstava, materijalnih rashoda funkcioniranja upravnih tijela i materijalnih rashoda održavanja komunalne infrastrukture, u vrlo velikom dijelu usmjeravaju se na provođenje kapitalnih projekata na području izgradnje komunalne infrastrukture, ulaganja u razvoj komunalnih vodnih građevina, gradnje građevina za gospodarenje komunalnim otpadom te kapitalnih ulaganja iz programa javnih potreba na području kulture i sporta.

U privitku se daje tablični pregled svih raspoloživih sredstava novog prijedloga Proračuna Grada Ogulina za 2024. godinu, raspoređen po izvorima financiranja i proračunskim korisnicima na detaljnijoj razini iskazivanja.

**POSEBNI DIO**

Potrošnja u Posebnom dijelu Proračuna je organizirana u tri razdjela: Gradska izvršna i predstavnička tijela, Stručna služba Grada Ogulina i Upravni odjel za gospodarstvo, komunalni sustav i prostorno uređenje; koji provode ukupno 18 programa, od kojih su neki posebno usvojeni na Gradskom vijeću uvažavajući specifične propise koji definiraju ovu obvezu. Sve aktivnosti i projekti provede se sukladno ciljevima i pokazateljima uspješnosti iz akata strateškog planiranja.

Kako su proračunski korisnici također izmijenili svoje financijske planove, ažuriravši pritom i očekivane prihode iz vlastitih i namjenskih sredstava, novi kumulativni plan potrošnje proračunskih korisnika iznosi 6.597.188,00 eura.